Case ID: 1130177
Sentence 31: Həmin Qanunun 8-ci maddəsinin Vİİ hissəsinə əsasən vəkilliyə namizəd Vəkillər Kollegiyasının üzvlüyünə qəbul etməkdən imtina haqqında qərardan həmin qərar onatəqdim edildiyi gündən 20 gün müddətində məhkəməyə qanunvericiliyin və ixtisas imtahanı qaydalarının tətbiqinin düzgünlüyünə dair şikayət verə bilər. Göründüyü kimi Azərbaycan Respublikası Vəkillər Kollegiyasına üzv qəbul edilmək üçün ixtisas imtahanının şifahi müsahibə mərhələsində namizədin verdiyi cavabların məqbul olub olmaması beş vəkil, üç hakim və üç hüquqşünas alimdən, ümumilikdə isə on bir üzvdən ibarət tərkibdə fəaliyyət göstərən İxtisas Komissiyası tərəfindən qiymətləndirilir, həmin komissiya üzvləri isə yekdilliklə iddiaçının verdiyi cavabları ”16 məqbul, 24 qeyri-məqbul” kimi qymətləndirmişdir və bu barədə protokol imzalanmışdır, iddiaçı həmin protokolun mötəbərliyini şübhə altına ala bilən sübutlar barədə məhkəməyə məlumat verməmiş, həmin sübutları məhkəməyə təqdim etməmişdir, komissiya üzvlərinin işinin qüsurlu olmasını sübuta yetirməmişdir.